**Noteikumu projekta**

**„Grozījums Ministru kabineta 2012.gada 10.janvāra noteikumos Nr.48 “Būvju kadastrālās uzmērīšanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, ņemot vērā grozījumus Ģeotelpiskās informācijas likuma 11.panta trešajā daļā (stājās spēkā 2014.gada 22.oktobrī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta **2012.gada 10.janvāra noteikumu Nr.48 “Būvju kadastrālās uzmērīšanas noteikumi” 6.pielikumā “**Inženierbūvju un atsevišķu ēku tipu apjoma rādītāji un normatīvais kalpošanas ilgums” attiecībā uz inženierbūvēm - iekšzemes ūdeņu piestātnēm (klasifikācijas kods: 21510102) kā viens no skaidrojošām piezīmēm apjoma rādītāju noteikšanai norādīts, ka piestātnēm augstuma noteikšanā var izmantot attālumu no projektētās gultnes atzīmes līdz nulles atzīmei Baltijas augstumu sistēmā. **Minēto Ministru kabineta noteikumu 6.pielikumā “**Inženierbūvju un atsevišķu ēku tipu apjoma rādītāji un normatīvais kalpošanas ilgums” attiecībā uz inženierbūvēm -moli un viļņlauži (klasifikācijas kods: 21510201) kā viens no skaidrojošām piezīmēm apjoma rādītāju noteikšanai norādīts, ka moliem un viļņlaužiem augstuma noteikšanā var izmantot attālumu no projektētās gultnes atzīmes līdz nulles atzīmei Baltijas augstumu sistēmā, bet attiecībā uz inženierbūvēm - jūras ostu piestātnes (klasifikācijas kods: 21510202) norādīts, ka piestātnēm augstuma noteikšanā var izmantot attālumu no projektētās gultnes atzīmes līdz nulles atzīmei Baltijas augstumu sistēmā.2014.gada 22.oktobrī stājušies spēkā grozījumi Ģeotelpiskās informācijas likumā, t.sk. 11.panta trešajā daļā, nosakot, ka ģeotelpiskās informācijas pamatdatu iegūšanā, sagatavošanā un uzturēšanā izmanto Eiropas Vertikālās atskaites sistēmas realizāciju Latvijas teritorijā. Līdz tam Latvijā, ievērojot Ģeotelpiskās informācijas likuma 11.panta trešo daļu, tika izmantota Baltijas 1977.gada normālo augstumu sistēma. Līdz ar to, projekta mērķis un būtība ir veikt grozījumus Ministru kabineta **2012.gada 10.janvāra noteikumos Nr.48 “Būvju kadastrālās uzmērīšanas noteikumi”**, mainot piemērojamās augstumu sistēmas nosaukumu “Baltijas augstumu sistēma” (domāta Baltijas 1977.gada normālo augstumu sistēma) uz nosaukumu “Eiropas Vertikālās atskaites sistēmas realizācija Latvijas teritorijā”. |
| 3. | Projekta izstrādē iesaistītās institūcijas | Aizsardzības ministrija, Latvijas Ģeotelpiskās informācijas aģentūra, Tieslietu ministrija, Valsts zemes dienests |
| 4. | Cita informācija | Nav |

Anotācijas III,IV, V sadaļa – projekts šīs jomas neskar.

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir būvju īpašnieki, tiesiskie valdītāji, lietotāji. ģeodēzisko darbu veicēji. kuru kompetencē un uzdevumos ir ģeotelpiskās informācijas ieguve, sagatavošana, uzturēšana. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar  |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Sabiedrības līdzdalības un komunikācijas aktivitātes atsevišķi saistībā ar projektu nav veiktas un plānotas, un tās nav nepieciešamas, ievērojot, ka ar projektu netiek mainīts sabiedrības, un tās mērķgrupu pienākumu un tiesību apjoms. Sabiedrības līdzdalības un komunikācijas aktivitātes saistībā ar augstumu sistēmas maiņu Latvijā kopumā veiktas, grozījumu Ģeotelpiskās informācijas likumā (stājās spēkā 2014.gada 22.oktobrī) virzības ietvaros. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts zemes dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē valsts pārvaldes institucionālo struktūru, kā arī neparedz jaunu institūciju izveidi, esošu institūciju likvidāciju vai reorganizāciju. |
| 3. | Cita informācija | Nav |

Aizsardzības ministrs R.Bergmanis

Valsts sekretārs J.Garisons

26.08.2015 15:08

551

I.Liepiņš,

26165678, ivars.liepins@lgia.gov.lv

H.Baranovs,

22004441, harijs.baranovs@lgia.gov.lv

V.Solovjova,

67335095, vera.solovjova@mod.gov.lv